Държавен вестник, бр. 97, 2007 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  97
КОМИСИЯ ЗА ЗАЩИТА
НА КОНКУРЕНЦИЯТА
РЕШЕНИЕ № 910
от 18 октомври 2007 г.
На основание чл. 55, ал. 1, т. 9 и чл. 27, ал. 2, т. 3
във връзка с чл. 28, ал. 1 ЗЗК Комисията за защита
на конкуренцията разрешава концентрация на сто-
панска дейност, която ще се осъществи чрез придо-
биването от “Кейбълтел”—ЕАД, София, на 100% от
акциите от капитала на “Кейбъл—Пан”—ЕАД, Па-
нагюрище.
Решението може да се обжалва пред Върховния
административен съд на Република България в
14-дневен срок от обнародването му съгласно чл. 43,
ал. 3 ЗЗК.
Председател: П. Николов
61911
КОМИСИЯ ЗА ЗАЩИТА
НА ПОТРЕБИТЕЛИТЕ
ЗАПОВЕД № 741
от 15 октомври 2007 г.
На основание чл. 8, ал. 1 и ал. 2, т. 9 от Уст-
ройствения правилник на Комисията за защита на
потребителите към министъра на икономиката и
енергетиката и на нейната администрация, реше-
ние на Комисията за защита на потребителите,
прието с протокол № 39 от заседание, проведено
на 25.09.2007 г., чл. 92, ал. 1, 2 и 5 във връзка с
чл. 87 и чл. 88, ал. 1, т. 2 от Закона за защита на
потребителите, Наредбата за условията и реда за
изтегляне от пазара, изземване от потребителите
и унищожаване на опасни стоки и за реда за обез-
щетяване на потребителите в случаите на иззем-
ване на опасни стоки във връзка с чл. 99 от Закона
за защита на потребителите, чл. 73 от Админист-
ративнопроцесуалния кодекс, протокол от изпит-
ване № 07.0040/02.067 от 02.07.2007 г., № 07.0040/
02.068 от 02.07.2007 г. и експертно заключение изх.
№ 175/03.10.2007 г. на изпитвателна лаборатория
“Елпром илеп”—ООД, София, установяващи, че
стоки, от които удря ток—лоша/груба шега—кег-
ла и фенерче с 8 крушки, не отговарят на изисква-
нията по отношение на т. 8—Защита срещу дос-
тъп до части под напрежение, на EN 60335-
1:2002+А11:2004+А1:2004+А12:2006 + А2:2006
(БДС EN 60335-1:2003+А11:2005+А1:2005+
А12:2006 + А2:2006) и са опасни за живота и здра-
вето на потребителите, нареждам:
1. Забранявам вноса, износа, възмездното или
безвъзмездното пускане на пазара на стоки, от ко-
ито удря ток—лоша/груба шега—с вид на кегла и
фенерче с 8 крушки, като стоки, представляващи
сериозен риск и опасни за здравето и безопасност-
та на потребителите.
2. Вносителите и дистрибуторите да организират
незабавното и ефективното изтегляне от пазара и
изземването от потребителите на описаните в запо-
ведта стоки по реда, условията и в сроковете, визи-
рани в Наредбата за условията и реда за изтегляне
от пазара, изземване от потребителите и унищожа-
ване на опасни стоки и за реда за обезщетяване на
потребителите в случаите на изземване на опасни
стоки и да отправи предупреждения към потребите-
лите за рисковете, които стоките съдържат.
3. На основание чл. 74 във връзка с чл. 60, ал. 1 от
Административнопроцесуалния кодекс допускам
предварително изпълнение на заповедта с цел да не
се допусне увреждане на здравето на потребителите.
4. Разходите по складиране, транспорт, изтегля-
не от пазара, изземването от потребителите и тяхно-
то обезщетяване са за сметка на вносителите и дис-
трибуторите.
Заповедта може да се обжалва пред министъра
на икономиката и енергетиката чрез Комисията за
защита на потребителите в 14-дневен срок от съоб-
щаването по реда на Административнопроцесуал-
ния кодекс или да се оспори пред съда и без да е
изчерпана възможността за оспорване по админис-
тративен ред.
Председател: Д. Лазаров
60710
ЗАПОВЕД № 751
от 15 октомври 2007 г.
На основание чл. 8, ал. 1 и ал. 2, т. 9 от Устройст-
вения правилник на Комисията за защита на потре-
бителите към министъра на икономиката и енерге-
тиката и на нейната администрация, решение на Ко-
мисията за защита на потребителите, отразено в про-
токол № 41 от заседание, проведено на 9.10.2007 г.,
чл. 92, ал. 1, 2 и 5 във връзка с чл. 87 и чл. 88, ал. 1, т. 2
от Закона за защита на потребителите, Наредбата за
условията и реда за изтегляне от пазара, изземване от
потребителите и унищожаване на опасни стоки и за
реда за обезщетяване на потребителите в случаите на
изземване на опасни стоки във връзка с чл. 99 от
Закона за защита на потребителите във връзка с чл.3
т. 1 от Наредбата за безопасност на запалките и чл. 73
от Административнопроцесуалния кодекс, изпитва-
телен протокол №8585/29.8.2007 г., издаден от изпит-
вателен център “Глобал тест”, София, установяващ,
че предоставените за изпитване мостри—напълнени
газови запалки във вид на билярдни настолни топки
за многократна употреба, без обезопасяващ механи-
зъм, внос от Китай, представляват запалки с необи-
чаен външен вид и не изпълняват изискванията на
EN ISO 9994, нареждам:
1. Забранявам вноса, износа, възмездното или
безвъзмездното пускане на пазара на напълнени
газови запалки във вид на билярдни настолни топки
за многократна употреба, без обезопасяващ механи-
зъм, с вградена дюза с отпечатан номер върху дюза-
та 33367, с различни цветове на топките—жълт, оран-
жев, червен, бордо, зелен и син, с отпечатана върху
всяка топка цифра от 1 до 15, внос от Китай, като
стоки, представляващи сериозен риск и опасни за
здравето и безопасността на потребителите.
2. Вносителите и дистрибуторите да организират
незабавното и ефективното изтегляне от пазара и
изземването от потребителите на описаната в запо-
ведта стока по реда, условията и в сроковете, визи-
рани в Наредбата за условията и реда за изтегляне
от пазара, изземване от потребителите и унищожа-
ване на опасни стоки и за реда за обезщетяване на
потребителите в случаите на изземване на опасни
стоки и да отправи предупреждения към потребите-
лите за рисковете, които стоката съдържа.
3. На основание чл. 74 във връзка с чл. 60, ал. 1 от
Административнопроцесуалния кодекс допускам
предварително изпълнение на заповедта с цел да не
се допусне увреждане на здравето на потребителите.